Suchinthana/ta-wikipedia huggingface dataset:
தொலை நுண்ணுணர்வு

தொலை நுண்ணுணர்வு (Telepathy; பண்டைய கிரேக்கச் சொல் (τῆλε) டெலி என்பது தொலை எனும் அர்த்தத்தையும், (πάθος) பதோஸ் அல்லது பதியா என்பது உணர்வு, உள்ளுணர்தல், பேரார்வம், வேதனை, அனுபவம் எனும் அர்த்தத்தையும் கொண்டது) (அல்லது) தொலைமனமுணர்தல் என்பது பெளதீகத் தொடர்பு அல்லது நாம் அறிந்த புலன் செயதி அனுப்பும் வழி எதுவும் பயன்படுத்தாது ஒருவரிடமிருந்து இன்னுமொருவருக்கு தகவல் பொருள்பட பரிமாறும் ஒன்றாகும். அதாவது, பேசுதல், கேட்டல், சைகை காட்டுதல், எழுதிக் காட்டுதல் போன்ற பல்வேறு வழமையான தொடர்பு முறைகளின் பயன்பாடு இல்லாமல் ஒருவர் எண்ணுவதை மற்றொருவர் அறிந்து கொள்வதே "தொலைமனமுணர்தல்" எனப்படுகிறது."டெலிபதி" (Telepathy) எனும் ஆங்கிலப்பதம் 1882 இல் பிரட்ரிக் வில்லியம் கென்றி என்பவரால் அறிமுகப்படுத்தப்பட்டது.

அறிவியலாளர்கள் இதனை ஒரு உண்மையான தோற்றப்பாடாகக் கருதுவது இல்லை. தொலைமனமுணர்தல் என்னும் ஒன்று இருக்கிறதா என அறிந்துகொள்ளவும், அதைப் புரிந்துகொள்வதற்கும், பயன்படுத்துவதற்குமான பல முயற்சிகள் மேற்கொள்ளப்பட்டனவாயினும், கட்டுப்பாடான சோதனைகளின் கீழ் இதை உண்மை என்று நிறுவுவதற்கான சான்றுகள் எதுவும் கிடைக்கவில்லை.. 

தற்காலப் புனைகதைகளிலும், அறிவியற் புனைவுகளிலும் தொலைமனமுணர்தல் இடம்பெறுவதைக் காணலாம். இவற்றில், வேற்றுக்கோளினரும், மீவியல்பு நாயகர்களும் இத்தகைய ஆற்றல்களைக் கொண்டவர்களாகக் காட்டப்படுவது உண்டு.

மேற்கோள்கள்

வெளி இணைப்புகள் 
Primary Quantum Model of Telepathy (PDF) 
சோவல்-கோல்ட்னி சோதனை (Soal-Goldney Experiment) - தொலைமனமுணர்தல் என்று ஒன்று இருப்பதை நிறுவுவதாகக் கூறும் சோவல்-கோல்ட்னி சோதனை குறித்த ஒரு விமர்சன மதிப்பீடு.
கனவும் தொலைமனமுணர்தலும் - கட்டுரை 

ஆன்மிக உளவியல்
சாமுண்டி (சப்தகன்னியர்)

சாமுண்டி (சமசுகிருதம்: , ), சப்த கன்னியர்களில் ஒரு தெய்வமாகும். இவரை சாமுண்டீஸ்வரி என்றும் அழைக்கின்றனர். இவர் பார்வதி துர்க்கை என்ற உருவத்தில் போரில் ஈடுபடும் போது அவருடைய படையில் ஒருவராக இருந்தார் மற்றும் இவர்கள் எல்லோரும் சேர்ந்து அனைத்து அரக்கர்களையும் கொன்று அழித்தனர்.

இவர் பார்வதியின் அம்சமாவார். நான்கு கரங்களும், மூன்று நேத்திரங்களும், கோரைப்பற்களும், கரு மேனியும் உடையவர். இவர் புலித்தோல் உடுத்தி கபால மாலையை அணிந்திருக்கிறார். முத்தலைச் சூலம், முண்டம், கத்தி, கபாலம் ஆகிய ஆயுதங்களை தரித்தும், ஒரு பிணத்தின் மீது அமர்ந்தும் காட்சியளிக்கிறார். இவர் சண்டர் முண்டர் என்ற இரண்டு அரக்கர்களை கொள்வதற்காக அவதாரம் எடுத்தார் மற்றும் அவர் இருவரையும் கொன்றார்.

இதனையும் காண்க
 சாமுண்டீஸ்வரி கோயில்

ஆதாரங்களும் மேற்கோள்களும்

வெளி இணைப்புகள்
 Organization promoting Chamunda Mantras
 Chamunda-Devi: An Eastern Teacher to the West  by Dr. Chandra Alexandre
 Shri Sachchiyay Mataji (Shri Osiya Mataji) A form (avatar) of Chamunda Devi 
 Chamunda Devi Temple (Chamunda Nandikeshwar Dham), Himachal Pradesh

இந்து பெண் தெய்வங்கள்
கன்னிமார்கள்
சாக்தம்
பார்வதியின் வடிவங்கள்
சப்த கன்னியர்
புத்தளம் கடல் நீரேரி

புத்தளம் கடல் நீரேரி என்பது 327 km2 (126 சதுர மைல்கள்) பரப்பை உள்ளடக்கிய ஒரு நீர்ப் பரப்பாகும். இது இலங்கையின் வடமேற்கே புத்தளம் மாவட்டதில் அமைந்துள்ளது. இது இலங்கையின் மிகப்பெரிய கடல் நீரேரி ஆகும். இந்த நீரேரியில் கலா ஓயா மற்றும் மீ ஓயா ஆறுகள் கலக்கின்றன. இந்த நீரேரி தென்னை மரங்கள், திறந்த காடுகள், புல் வெளிகள், கண்டல் தாவரங்கள் போன்றவற்றால் சூழப்பட்டுள்ளது. இந்த இடத்தில் மீப்பிடி, இறால் வளர்ப்பு மேற்கொள்ளப்படுகின்றது. உப்பும் விளைவிக்கபடுவதுடன் விவசாயமும் மேற்கொள்ளப்படுகிறது.

மேற்கோள்

புத்தளம் மாவட்டம்
புத்தளத்தின் கடற்காயல்கள்
இலங்கையின் கடற்காயல்கள்
மாமன் மகள் (1995 திரைப்படம்)

மாமன் மகள் (Maaman Magal) 1995இல் வெளிவந்த இந்தியத் தமிழ்த் திரைப்படமாகும். இத்திரைப்படத்தை குரு தனபால் இயக்கியிருந்தார். இதில் சத்யராஜ், மீனா, கவுண்டமணி, மனோரமா ஆகியோர் நடித்திருந்தனர்.

நடிகர்கள் 
 சத்யராஜ் -சண்முகம் 
 மீனா - பிரியா 
 கவுண்டமணி 
 மணிவண்ணன் - மாணிக்கம், (பிரியாவின் தந்தை) 
 ஜெயசித்ரா- தேவி ராஜலட்சுமி, (பிரியாவின் அம்மா) 
 பிரதாப் போத்தன் 
 ஆனந்தராஜ்- பரமசிவம்
 மனோரமா-சண்முகத்தின் தாய் 
 பொன்னம்பலம்- கோவிந்தன்
 பொன்வண்ணன்-  முத்துராசு
 சத்யபிரியா- முத்துராசு அம்மா 
 கவியஸ்ரீ- சித்ரா 
 ஜோதி மீனா
 அல்வா வாசு 
 எல். ஐ. சி. நரசிம்மன் 
 சிட்டி- வழக்கறிஞர்
 ரவிராஜ்- நீதிபதி 
 கவிதாஸ்ரீ
 குருதாசு மாண் - "சுப்கே சுப்கே" பாடலில்  விருந்தினர்

தயாரிப்பு 
இத்திரைப்படத்தில் சத்யராஜ் பல காட்சிகளில் ஒரு பெண் கதாபாத்திரத்தில் நடித்துள்ளார். அவருடைய குரலுக்கு ஹேமா மாலினி பின்னணிக்குரல் கொடுத்தார்.

பாடல்கள் 
இத்திரைப்படத்திற்கு ஆதித்தியன் இசையமைத்திருந்தார்.

மேற்கோள்கள் 

1995 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஆதித்தியன் இசையமைத்த திரைப்படங்கள்
சத்யராஜ் நடித்த திரைப்படங்கள்
மீனா நடித்த திரைப்படங்கள்
மனோரமா நடித்த திரைப்படங்கள்
கவுண்டமணி நடித்த திரைப்படங்கள்
மணிவண்ணன் நடித்த திரைப்படங்கள்
கடன் வசூல் தீர்ப்பாயம்

வங்கிகள் மற்றும் நிதி நிறுவனங்கள் கடன்களை மீட்பதற்கு (1993 51 ACT) நாடாளுமன்ற சட்டத்தின் கீழ் இந்திய அரசு நிறுவப்பட்டுள்ள அமைப்பே கடன் வசூல் தீர்ப்பாயம். வங்கிகள் மற்றும் நிதி நிறுவனங்கள் கொடுத்த கடன் வாராக்கடனாக ஆகும் பொழுது ஏற்படும் பிரச்சனைகளுக்கான தீர்வுகளை வழங்க இந்த தீர்ப்பாயம் நிறுவப்பட்டுள்ளது.

வரலாறு
வங்கிகளில் அதிகமாகும் கடனாக இருக்கும் NPA எனப்படும் செயல்படா சொத்துக்களைக் குறிக்கும் நோக்கில் இந்திய அரசாங்கம் திவாரி குழுவொன்றை அமைத்து, மற்றும் மு நரசிம்மன், ரிசர்வ் வங்கியின் கவர்னர் மற்றும் வி எஸ் ஹெக்டே தலைமையில் உயர் மட்ட குழு அமைத்தது.  இந்த குழுவின் பரிந்துரையின் பேரில் வங்கிகள் மற்றும் நிதி நிறுவனங்கள் கடன்கள் சட்டம், 1993 மூலம் 24ஆம் தேதி ஜூன் மாதம் 1993ஆம் வருடம் பிரகடனப்படுத்தப்பட்டது.

மேற்கோள்கள்

இந்தியாவில் உள்ள தீர்ப்பாயங்கள்
ரிட்டிக்

ரிட்டிக் ஒரு 2013 பிரித்தானிய அமெரிக்க அறிபுனை திரைப்படம். இந்த திரைப்படம் செப்டம்பர் 4ம் திகதி 2013  வெளியிடப்பட்டது. இந்த திரைப்படம் தமிழ்மொழியில் ரிட்டிக் என்ற பெயரில் மொழி மற்றம் செய்யப்பட்டு செப்டம்பர் 6ம் திகதி தமிழ்நாட்டில் வெளியிடப்பட்டது.

நடிகர்கள்
வின் டீசல்
டேவ் பாடிஸ்டா

தமிழ் வெளியீடு
தமிழ் மொழியில் ரிட்டிக் என்ற பெயரில் மொழி மற்றம் செய்யப்பட்டு செப்டம்பர் 6ம் திகதி தமிழ்நாட்டில் வெளியிடப்பட்டது.

வெளி இணைப்புகள்
 
 

2013 ஆங்கிலத் திரைப்படங்கள்
அமெரிக்கத் திரைப்படங்கள்
ஆங்கிலத் திரைப்படங்கள்
யுனிவர்சல் பிக்சர்ஸ் திரைப்படங்கள்
புது வரலாற்றியல் திறனாய்வு

புது வரலாற்றியல் திறனாய்வு என்பது, புது வரலாற்றிய இலக்கியக் கோட்பாட்டை அடிப்படையாகக் கொண்ட திறனாய்வு ஆகும். புது வரலாற்றியக் கொள்கையின்படி, இலக்கியத்தை ஆராயும்போது அல்லது திறனாய்வு செய்யும்போது அது எழுந்த காலப் பின்னணியை மட்டுமன்றி அதைத் திறனாய்பவரின் காலப் பின்னணியும் கவனத்துக்கு எடுத்துக்கொள்ளப்பட வேண்டும். வரலாற்றியத்தை விடப் புது வரலாற்றியம் இலக்கியத்தைப் பரந்த வரலாற்றுச் சூழலில் நோக்குகிறது.

புது வரலாற்றிய நிலைப்பாடு
வரலாற்றைப் புறவயமாக நோக்க முடியும் என்று புது வரலாற்றியம் நம்புவதில்லை. மிகவும் அடிப்படையான வரலாற்றுத் தகவல்களேயன்றித் தெளிவான தகவல்கள் கிடைப்பதில்லை. இதனால், வரலாற்று நிகழ்வுகள் பற்றிய தகவல்கள் அதை ஆய்வு செய்பவரின் விளக்கங்களாகவே அமையுமேயன்றி உண்மைகளாக இருக்கும் என்று சொல்ல முடியாது. அத்துடன், இவ்விளக்கங்கள் ஆய்வாளரின் காலத்துக் கருத்துக்களின் தாக்கங்களுக்கு உட்பட்டிருக்கும். மேற்படி காரணங்களால் காலம் மாற்றமடையும்போது குறித்த ஒரு இலக்கியம் பற்றிய புரிதலும் மாறும் என்பதைப் புது வரலாற்றியம் ஏற்றுக்கொள்கிறது. இதனால், படைப்பாளியின் காலப் பின்னணி எவ்வாறு இலக்கியப் படைப்பைப் பாதித்தது என்பதையும், எப்படி அவ்விலக்கியம் அதன் காலத்தைப் பிரதிபலிக்கிறது என்றும் ஆராயும் அதே வேளை, திறனாய்பவரின் காலப் பின்னணி அவரின் முடிவுகளில் தாக்கம் கொண்டிருக்கும் என்பதையும் புது வரலாற்றியம் கவனத்தில் கொள்கிறது.

குறிப்புகள்

இவற்றையும் பார்க்கவும்
 திறனாய்வுக் கோட்பாடுகளின் பட்டியல்

திறனாய்வு
ஒயிட் ஹவுஸ் டவுன்

ஒயிட் ஹவுஸ் டவுன் (ஒயிட் ஹவுஸ் வேட்டை: உலகை வெல்ல..... இது ஒரு ஆரம்பம்)  (White House Down) இது ஒரு 2013ம் ஆண்டு வெளிவந்த அமெரிக்கா அரசியல் மற்றும் சாகச படம். வெள்ளை மாளிகை தாக்குதல் கதைகள், அமெரிக்கர்களுக்கு அலுக்காது போல! அதில் இன்னுமொரு அத்தியாயம் இந்தப்படம். ஹாலிவுட்டின் புகழ் பெற்ற இயக்குநர் ரோலண்ட் எமெரிக்கின் இயக்கியுள்ளார். இப்படம் இந்தியா முழுவதும் ஜூன் 28-ம் தேதி வெளியானது.

நடிகர்கள்
 சானிங் டேட்டம்
 ஜேமி பாக்ஸ்
 மேகி கிலென்ஹால்
 ஜேசன் கிளார்க்
 ரிச்சர்ட் ஜென்கின்ஸ்
 ஜோயி கிங்
 ஜேம்ஸ் வுட்ஸ்
 நிக்கோலா ரைட்
 ஜிம்மி சிம்ப்சன்
 மைக்கேல் மர்பி

தமிழ் வெளியீடு
சோனி பிக்சர்ஸ் வெளியிடும் இப்படத்தின் தமிழ் பதிப்புக்கான தலைப்பு "ஒயிட் ஹவுஸ் வேட்டை உலகை வெல்ல..... இது ஒரு ஆரம்பம். இப்படம் இந்தியா முழுவதும் ஜூன் 28-ம் தேதி வெளியானது.

மேற்கோள்கள்

வெளி இணைப்புகள்
 
 
 
 
 
  by Jason Buchanan

2013 ஆங்கிலத் திரைப்படங்கள்
அமெரிக்கத் திரைப்படங்கள்
ஆங்கிலத் திரைப்படங்கள்
கொலம்பியா பிக்சர்ஸ் திரைப்படங்கள்
லெனின் எம். சிவம்

லெனின் எம். சிவம் கனடா நாட்டைச் சார்ந்த திரைப்படத் தயாரிப்பாளர். இவர் யாழ்ப்பாணம்,இலங்கையில் பிறந்து பின்னர் டோரரொண்டோ, கனடாவிற்கு 1991ல் தனது 17வது வயதில் புலம் பெயர்ந்தவர். இவரே திரைக்கதை எழுதி படம் இயக்குகிறார்.  2012ல் டொராண்டோவில் மிக செல்வாக்கான தமிழர்களில் ஒருவராக இவர் அறியப்படுகிறார்.

திரைப்படங்கள்
ஒரு துவக்கும் ஒரு மோதிரமும் (A GUN & A RING) (2013)
1999 (2009)
The Next Door (2008) - திகில் குறும்படம்
உறுதி (Strength)) (2007)
ஒரு சில நல்ல மனிதர்கள் (A Few Good People) (2006)

மேற்கோள்கள்

வெளியிணைப்புக்கள்
விருது பெற்ற இயக்குநர் லெனின் எம்.சிவம் 

1974 பிறப்புகள்
கனடியத் திரைப்பட இயக்குநர்கள்
கனடிய இலங்கைத் தமிழ் வம்சாவளி மக்கள்
வாழும் நபர்கள்
இலங்கைத் தமிழ்த் திரைப்பட இயக்குநர்கள்
தமிழ்த் திரைப்பட இயக்குநர்கள்
தமிழ்த் திரைப்படக் கதை, திரைக்கதை, வசன எழுத்தாளர்கள்
மர்ஜானே சத்ரபி

மர்சான் சத்ராப்பி (Marjane Satrapi பாரசீகம்: مرجان ساتراپی) (பிறப்பு 22 நவம்பர் 1969) ஈரானில் பிறந்த பிரஞ்சு கார்ட்டூனிஸ்ட், திரைப்பட இயக்குநர், மற்றும் குழந்தைகளுக்கான புத்தகம் எழுதுபவர்.

வாழ்‌க்கை வரலாறு 
1969 இல் ஈரானிலுள்ள ரஷ்த் என்ற இடத்தில் பிறந்தவர் மர்ஜானே சத்ரபி. சோஷலிச சமூக அமைப்பை நிறுவுவதற்கான போராட்டத்தில் உயிர் நீத்தவர்களின் பாரம்பரியம் கொண்ட முற்போக்கான குடும்பத்தைச் சேர்ந்தவர்.

1979 இல் தனது 14 வயதில்  தலைநகர் தெகரானில் உள்ள பிரெஞ்சு பள்ளியில் மர்ஜி படித்துக் கொண்டிருந்த காலத்தில் இஸ்லாமியப் புரட்சி நடைபெற்றது. அது கொடுங்கோல் மன்னர் ஷாவுக்கு எதிரானது. அப்போது ஈரான்-ஈராக் போர் வெடித்தது. இது போன்ற உள்நாட்டு நெருக்கடிகளால் மர்ஜி ஈரானில் படிப்பது நல்லதில்லை என்று அவளுடைய பெற்றோர் கருதி பள்ளிப் படிப்புக்காக ஆஸ்திரியத் தலைநகர் வியன்னாவுக்கு மர்ஜியை அனுப்பினார்கள்.

முதல் நாவல் 

கறுப்பு வெள்ளை கோடுகள் என்பது அவரது முதல் சித்திர நாவல்.

உலகப் புகழ் 
பெர்சேபோலிஸ் (Persepolis) என்ற அவரது சுயசரிதை சித்திர நாவல், அவருக்குப் பெரும் பெயரைப் பெற்றுத் தந்தது. 20 ஆண்டு கால ஈரானின் வரலாற்றைச் சொல்லும் அந்த சித்திர நாவல், சிறந்த அரசியல் ரீதியிலான படைப்பு. பிரெஞ்சு மொழியில் எழுதப்பட்டது‍ இந்த சித்திர நாவல்.

பெர்சேபோலிஸ் திரைப்படமாகவும் வெளிவந்துள்ளது. வின்சென்ட் பார்னோவுடன் இணைந்து மர்ஜியே இந்த அனிமேஷன் படத்தை இயக்கினார். உலகின் மதிப்புமிக்க திரைப்பட விழாவான கான் திரைப்பட விழாவில், 2007ஆம் ஆண்டில் அது நடுவர் விருதைப் பெற்றது.

ஆதாரங்கள் 

ஈரானியத் திரைப்பட இயக்குநர்கள்
முற்போக்கு எழுத்தாளர்கள்
1969 பிறப்புகள்
வாழும் நபர்கள்
சூப்பர் மேன் (2013 திரைப்படம்)

மேன் ஆஃப் ஸ்டீல் () என்பது 2013 ஆம் ஆண்டு வெளியான அமெரிக்க - ஐக்கிய இராச்சிய நாட்டு மீநாயகன் திரைப்படம் ஆகும். இது டிசி காமிக்ஸ் வரைகதையில் தோன்றிய சூப்பர் மேன் என்ற கதாபாத்திரத்தை அடிப்படையாக கொண்டு வார்னர் புரோஸ். பிக்சர்ஸ், லெஜென்டரி என்டர்டெயின்மென்ட், டிசி என்டர்டெயின்மென்ட் மற்றும் சின்காபி இன்க். ஆகிய நிறுவனங்கள் தயாரித்துள்ளது. இது டிசி நீட்டிக்கப்பட்ட பிரபஞ்சத்தின் முதலாவது திரைப்படம் ஆகும்.

கிறிஸ்டோபர் நோலன், சார்லஸ் ரோவேன், எம்மா தாமஸ் மற்றும் டெபோரா சினைடர் ஆகியோர் தயாரிக்கும் இந்த படத்திற்கு டேவிட் எஸ்.கொயர் என்பவர் திரைக்கதை எழுத சாக் சினைடர் என்பவர் இயக்கத்தில் ஹென்றி கவில், ஏமி ஆடம்சு, மைக்கேல் ஷானோன், டயான் லேன், கெவின் கோஸ்ட்னர், லாரன்ஸ் பிஷ்பர்ன், ஆன்ட்ஜே ட்ரூ, அய்லெட் ஜூரர், கிறிஸ்டோபர் மேலோனி மற்றும் ரசல் குரோவ் போன்ற பலர் நடித்துள்ளார்கள்.

மேன் ஆஃப் ஸ்டீல் என்பது சூப்பர்மேன் திரைப்படத் தொடரின் மீள் உருவாக்கம் ஆகும். இது சூப்பர்மேன் கதாபாத்திரத்தின் மூலக் கதையை சித்தரிக்கிறது. இப்படமானது ஜூன் 14, 2013 அன்று வார்னர் புரோஸ். பிக்சர்ஸ் என்ற நிறுவனம் மூலம் 2டி, 3டி மற்றும் ஐமாக்ஸில் வெளியாகி கலவையான விமர்சனங்களைப் பெற்றது. இந்த படம் வசூல் ரீதியாக வெற்றி பெற்றது, உலகளவில் 668 மில்லியன் டாலர்களை வசூலித்தது. இந்த படத்தின் தொடர்சியாக பேட்மேன் வி சூப்பர்மேன்: டவுன் ஆஃப் ஜஸ்டிஸ் என்ற படம் மார்ச் 25, 2016 அன்று வெளியானது.

தமிழகத்தில் 180 தியேட்டர்களில் இப்படம் திரையிடப்பட்டது. இயக்குநர் ராம நாராயணனின் ஸ்ரீ தேனாண்டாள் பிலிம்ஸ் நிறுவனம் இப்படத்தினை வெளிவிட்டது.

கதை சுருக்கம்
உலகத்தைப் போலவே கிரிப்டான் கிரகத்திலும் மனிதர்கள் வாழ்கிறார்கள். ஆனால் அவர்கள் மனிதர்களை விட புத்திசாலிகள். நவீன தொழில்நுட்பங்கள் மூலம் அவர்கள் தங்களை சுற்றியுள்ள கிரகங்களை அடிமைப்படுத்துகிறார்கள். செயற்கையாக இனப்பெருக்கம் செய்பவர்களாக இருக்கிறார்கள். முதன் முறையாக அந்த கிரகத்தின் முக்கிய பதவியில் இருப்பவர் இயற்கையாக ஒரு வாரிசை உருவாக்குகிறார்.

அந்த கிரகம் அழியத் தொடங்கும்போது தன் குழந்தையை, பறக்கும் கப்பலில் வைத்து பூமிக்கு அனுப்புகிறார். இங்கு வரும் குழந்தை ஒரு விவசாயி வீட்டில் வளர்கிறது. அபூர்வ சக்திகள் நிறைந்த அக் குழந்தையை தன் சக்தியை வெளிப்படுத்தாமலேயே வளர்க்கிறார். அபார சக்தி மிக்கவன், வேற்று கிரகத்தைச் சேர்ந்தவன் என்று தெரிந்தால் உலகம் அவனை ஏற்றுக் கொள்ளாது என்று நினைக்கிறார். கிரிப்டான் கிரகத் தளபதி, அந்த கிரக மக்களை வேறுகிரகத்தில் குடியமர்த்த திட்டமிட்டு சூப்பர்மேனைத் தேடி பூமிக்கு வருகிறார். கிளார்க், எப்படி அந்த வில்லனை வென்று சூப்பர் மேனாக உருவாகிறான் என்பதுதான் மீதி திரைப்படம்.

நடிகர்கள்
 ஹென்றி கவில் - கல்-எல் / கிளார்க் கென்ட்
 ஏமி ஆடம்சு - லோயிஸ் லேன்
 மைக்கேல் ஷானோன் - ஜெனரல் ஸோட்
 கெவின் கோஸ்ட்னர் - ஜொனாதன் கென்ட்
 டயான் லேன் - மார்த்தா கென்ட்
 லாரன்ஸ் பிஷ்பர்ன் - பெர்ரி வைட்
 ஆன்ட்ஜே ட்ரூ - ஃபோரா-உல்
 அய்லெட் ஜூரர் - லாரா லோர்-வான்
 கிறிஸ்டோபர் மேலோனி - நாதன் ஹார்டி 
 ரசல் குரோவ் - ஜோர்-எல்

மேற்கோள்கள்

வெளி இணைப்புகள்
 
 
 
 

2013 ஆங்கிலத் திரைப்படங்கள்
அமெரிக்கத் திரைப்படங்கள்
பிரித்தானிய திரைப்படங்கள்
அமெரிக்க மீநாயகன் திரைப்படங்கள்
அமெரிக்க அறிபுனைத் திரைப்படங்கள்
அமெரிக்க சாகச திரைப்படங்கள்
அமெரிக்க அதிரடித் திரைப்படங்கள்
ஐமேக்ஸ் திரைப்படங்கள்
அமெரிக்க முப்பரிமாணத் திரைப்படங்கள்
தொடர் திரைப்படங்கள்
வார்னர் புரோஸ். திரைப்படங்கள்
டிசி நீட்டிக்கப்பட்ட பிரபஞ்சத் திரைப்படங்கள்
கலிபோர்னியாவில் படமாக்கப்பட்ட திரைப்படங்கள்
சாக் சினைடர் இயக்கிய திரைப்படங்கள்
தனிமையச்சம்

தனிமையச்சம் (Claustrophobia ) என்பது ஓரிடத்தில் பிறமனிதர்கள் துணை ஏதுமின்றி தனித்திருபதால் ஏற்படுகின்ற அச்சமாகும். ஓர் அறையிலோ புற இடத்திலோ இத்தனிமை அமையலாம்.

கதிர்மருத்துவம்
கதிர்மருத்துவத்தின் போது இது போன்றதோர் சூழ்நிலை ஏற்படலாம். எம்.ஆர்.ஐ. - காந்த ஒத்ததிர்வு படம் எடுக்கும் போதும், சி.டி. ஆய்வின் போதும் நோயாளி தனித்திருக்கும் நிலை, சில நிமிடங்கள் தனித்து இருக்கம் நிலை உருவாகிறது. பெரிய கருவியும் தனிமையும் தனிமையச்சத்தினை ஏற்படுத்துகிறது. நோயாளிக்குத் தகுந்த விளக்கம் அளித்து அச்சத்தினைப் போக்க வேண்டுவது அவசியமாகும்.

மேற்கோள்கள்

கதிர் மருத்துவம்
அச்சக் கோளாறு
பௌர்ணமி (2006 திரைப்படம்)

பௌர்ணமி () என்பது 2006 ஆம் ஆண்டு பிரபுதேவா இயக்கத்தில் வெளியான தெலுங்கு மொழித் திரைப்படமாகும். இந்த திரைப்படம் சுமந்த் புரொடக்சன் என்ற நிறுவனம் தயாரிக்க, பிரபாஸ், திரிசா, சார்மி கவுர், ராகுல் தேவ், சிந்து துலானி ஆகியோர் நடிப்பில் 20 ஏப்ரல் 2006 ஆம் ஆண்டில் வெளியானது.

நடிகர்கள்
 பிரபாஸ் - சிவா கேசவா
 திரிசா - பௌர்ணமி
 சார்மி கவுர் - சந்திர கலா
 ராகுல் தேவ் - ஜமிந்தார்
 முகேஷ் ரிசி - சிவ கேசவா தந்தை
 சிந்து துலானி - மல்லிகா (சிவ கேசவனின் உறவினர்)  
 கோட்டா சீனிவாச ராவ் - நாகேந்திர நாயுடு

மேற்கோள்கள்

வெளி இணைப்புகள் 
 

2006 தெலுங்குத் திரைப்படங்கள்
தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
இந்தியத் தெலுங்குத் திரைப்படங்கள்
சார்மி கவுர் (நடிகை)

சார்மி கவுர் என்பவர் ஓர் இந்தியத் திரைப்பட நடிகை ஆவார். இவர் தெலுங்கு, தமிழ் இந்தித் திரைப்படங்களில் நடித்துள்ளார்.

ஆதாரங்களும் மேற்கோள்களும்

வெளி இணைப்புகள்
 

வாழும் நபர்கள்
பஞ்சாபி மக்கள்
தமிழ்த் திரைப்பட நடிகைகள்
கன்னடத் திரைப்பட நடிகைகள்
1987 பிறப்புகள்
மலையாளத் திரைப்பட நடிகைகள்
தெலுங்குத் திரைப்பட நடிகைகள்
இந்திய நடிகைகள்
சிறந்த இயக்குநருக்கான அகாதமி விருது

சிறந்த இயக்குநருக்கான அகாதமி விருது 1929ஆம் ஆண்டிலிருந்து வழங்கப்படுகின்றது. ஒவ்வொரு ஆண்டும் இவ்விருது வழங்கப்படுகின்றது. சிறப்பாக ஒரு திரைப்படத்தினை இயக்கியதற்காக அப்பட இயக்குநருக்குத் தரப்படுகின்றது. இவ்விருது அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) ஆல் வழங்கப்படுகிறது.

விருதை வென்றவர்கள்
இவ்விருதினை வென்றவர்களில் சிலர்:
 பிராங்க் காப்ரா (1934, 1936 & 1938)
 ஜான் போர்டு (1940, 1941 & 1952)
 ஜோசப் எல் மேங்கியூவிஸ் (1949 & 1950)
 ஜான் போர்டு (1952)
 வுடி ஆலன் (1977)
 கிளின்ட் ஈஸ்ட்வுட் (1992 & 2004)
 ஸ்டீவன் ஸ்பில்பேர்க் (1993 & 1998)
 மெல் கிப்சன் (1995)
 ஜேம்ஸ் கேமரன் (1997)
 ரான் ஹவர்டு (2001)
 ரோமன் போலான்ஸ்கி (2002)
 பீட்டர் ஜாக்சன் (2003)
 ஆங் லீ (2005 & 2012)
 மார்ட்டின் ஸ்கோர்செசி (2006)
 டேனி பாயில் (2008)
கேத்ரின் பிகில(2009)
டாம் ஹூப்பர்(2010)
மைக்கேல் ஹசனவிசியஸ் (2011)
அல்போன்சோ குவாரன்(2013)
அலெஜான்ட்ரோ கோன்சலஸ் இரிருட்டு(2014,2015)
டேமியன் சாசெல்(2016)
கில்லர்மோ டெல் டோரோ(2017)
அல்போன்சோ குவாரன்(2018)
போங் ஜூன்-ஹோ(2020)

மேற்கோள்கள்

வெளி இணைப்புகள்
 Oscars.org (official Academy site)
 Oscar.com (official ceremony promotional site)
 The Academy Awards Database  (official site)

இயக்குநர்
சிறந்த இயக்குனருக்கான அகாடெமி விருதை வென்றவர்கள்
சிந்து துலானி

சிந்து துலானி இந்தியத் திரைப்பட நடிகையாவார். இவர் தெலுங்கு, தமிழ், கன்னடம் மற்றும் இந்தி மொழி திரைப்படங்களில் நடித்துள்ளார்.

பிறப்பு
சிந்து துலானி 19 ஜூலை 1983ல் மும்பையில் பிறந்தார். பேர் அன்ட் லவ்லி சரும குழம்பி விளம்பரத்தில் நடித்து புகழ்பெற்றார். தமிழ் திரையுலகில் சுள்ளான் திரைப்படத்தின் மூலம் அறிமுகம் ஆனார். மன்மதன் திரைப்படத்தில் எதிர்மறை நாயகியாக நடித்தார்.

நடித்துள்ள தமிழ் படங்கள்
 சுள்ளான் 2004
 மன்மதன் 2004
 அலையடிக்குதே 2005
 மஜா - ஒரு பாடல்
 பசுபதி ராசக்காபாளையம் 2007
 பந்தயம் 2008
 முரட்டுக் காளை 2012

இவற்றையும் காண்க

ஆதாரங்கள்

வெளி இணைப்புகள்
 

தமிழ்த் திரைப்பட நடிகைகள்
தெலுங்குத் திரைப்பட நடிகைகள்
கன்னடத் திரைப்பட நடிகைகள்
வாழும் நபர்கள்
இந்தித் திரைப்பட நடிகைகள்
1983 பிறப்புகள்
அபிராமி (நடிகை)

அபிராமி () (திவ்யா கோபிகுமார், பிறப்பு: 26 ஜூலை 1983) இந்திய திரைப்பட நடிகையும், தொலைக்காட்சி தொகுப்பாளினியும் ஆவார். இவர் தமிழ், தெலுங்கு கன்னட மற்றும் மலையாளத் திரைப்படங்களில் நடித்துள்ளார். தமிழ்த் திரைப்படத்துறையில் வானவில் திரைப்படத்தின் மூலமாக அறிமுகம் ஆனார்.

வாழ்க்கைக் குறிப்பு 
இவர், புகழ்பெற்ற மலையாள எழுத்தாளரான பவனனின் பேரனான ராகுல் பவனன் என்பவரை, 2009 திசம்பர் 27 அன்று திருமணம் செய்து கொண்டார். இவர்களது திருமணத்திற்கு திரைப்படத்துறையில் இருந்து யாரும் அழைக்கப்படாமல் மிகவும் எளிமையான முறையில் பெங்களூரில் நடந்தது. ஒரே பள்ளியில் படித்த இவர்கள் , பதினைந்து ஆண்டுகளாக காதலித்து வந்தவர்கள் என்பது குறிப்பிடத்தக்கது.

பங்களிப்புகள்
வானவில், மிடில் கிளாஸ் மாதவன், தோஸ்த், சமுத்திரம், சார்லி சாப்ளின், கார்மேகம், சமஸ்தானம், விருமாண்டி ஆகிய தமிழ் படங்களில் நடித்துள்ளார். மேலும் பன்னிரண்டு இதர மொழித்திரைப்படங்களிலும் நடித்துள்ளார். இவர் புதுயுகம் தொலைக்காட்சியில் ரிஷிமூலம் எனும் தொடரின் தொகுப்பாளராகப் பணியாற்றினார்.

நடித்த திரைப்படங்கள்

தமிழ்த் திரைப்படங்கள் 
{| class="wikitable sortable"
|-  style="background:#ccc; text-align:center;"
! ஆண்டு !! திரைப்படம் !! கதாப்பாத்திரம் !! குறிப்புகள் 
|-
| rowspan="5"|2001 || வானவில் || பிரியா ||
|-
| மிடில் கிளாஸ் மாதவன் || அபிராமி ||
|-
| தோஸ்த் || அனாமிகா ||
|-
| சமுத்திரம் || இலட்சுமி ||
|-
| சார்லி சாப்ளின் || மைதிலி ராமகிருஷ்ணன் ||
|-
| rowspan="2"|2002 || கார்மேகம் || அபிராமி ||
|-
| சமஸ்தானம் || ஆயிசா ||
|-
| 2004 || விருமாண்டி || அண்ணலட்சுமி ||
|-
| 2015 || 36 வயதினிலே || சுசன் ||
|-
2019 || சார்லி சாப்லின்- 2 || மைதிலி ராமகிருஷ்ணன் ||
|-
2021	|| மாறா || செல்வி ||
|-
2021 || சுல்தான் || அன்னலெட்சுமி ||

சான்றுகளும் மேற்கோள்களும்

வெளி இணைப்புகள்
 

வாழும் நபர்கள்
1983 பிறப்புகள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
கன்னடத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
பார்க்கர் (2013 திரைப்படம்)

பார்க்கர் 2013ம் ஆண்டு வெளிவந்த அமெரிக்க குற்ற திகில் திரைப்படமாகும். இப்படத்தை இயக்கியுள்ளவர் 'டெய்லர் ஷாக் ஃபோர்டு'; இவர் ஆல்பங்கள் பல இயக்கியவர், பல படங்களில் பரிமளித்தவர். பார்க்கர் படக்கதை டொனால்டு ஈ வெஸ்லேக் எழுதிய 'ஃப்ளாஷ்ஃபயர்' புதினத்தின் அடிப்படையில் உருவாகியிருக்கிறார். இப்படத்துக்கு இசை - டேவிட் பக்லி, ஒளிப்பதிவு - ஜே. மைக்கேல் மருரா ஸ்டுடியோ.

தமிழில்
'பார்க்கர்' இந்திய மொழிகளிலும் வெளியானது. தமிழில் நந்தன், விஜயராம், ராஜ், வழங்க தமிழ்த்திரை நிறுவனம் வெளியிட்டது. இதுவரை ஜேசன் ஸ்டேதம் நடித்த படங்களிலேயே அதிகமான, மிரட்டலான அதிரடி காட்சிகள் நிறைந்த படமாக உருவாகியிருக்கிறது. இத்திரைப்படத்தை வெளியிட்ட தமிழ்த்திரை நிறுவனம் அடுத்தவதாக ‘பிரபா’ என்ற நேரடி தமிழ்ப்படத்தை தயாரிக்க இயக்குநர் நந்தன் இத்திரைப்படத்தை இயக்குகிறார்.

நடிகர்கள்
 ஜேசன் ஸ்டேதம்
 ஜெனிஃபர் லோபஸ்

வெளி இணைப்புகள்
 Official website 
 
 
 
 

2013 ஆங்கிலத் திரைப்படங்கள்
அமெரிக்கத் திரைப்படங்கள்
ஆங்கிலத் திரைப்படங்கள்
கார்லோஸ் பின்லே

கார்லோஸ் ஜுவான் பின்லே (டிசம்பர் 3, 1833 - ஆகஸ்ட் 20, 1915) மஞ்சள் காய்ச்சல் நோயின் காரணம் (அ) தோற்ற மூலம் பற்றிய ஆய்வில் ஒரு முன்னோடியாக கருதப்படுகிறவர் இவர் ஒரு கியூபா நாட்டை சேர்ந்த மருத்துவர் மற்றும் விஞ்ஞானி ஆவார். மஞ்சள் காய்ச்சல் நோய் கொசு மூலம் ஆரோக்கியமான நபர்களுக்கு பரவுகிறது என்பதை கண்டுபிடித்தவர். அவர் 1886 ஆம் ஆண்டில் இந்த கண்டுபிடிப்பு பரிசோதனை ஆதாரங்களை வெளியிடப்பட்ட போதிலும், அவரது கருத்துக்கள் 20 ஆண்டுகளாக புறக்கணிக்கப்பட்டன.

மேலும் காண்க
 நுண்ணுயிரியலுக்கான கார்லோசு ஜு. பின்லே பரிசு

மேற்கோள்கள்

1833 பிறப்புகள்
1915 இறப்புகள்
எடுத்துரைப்பியல் திறனாய்வு

எடுத்துரைப்பியல் திறனாய்வு (narrative criticism) என்பது, எடுத்துரைப்பியல் கோட்பாடுகளைப் பயன்படுத்தும் ஒரு திறனாய்வு ஆகும். மனிதருடைய அன்றாட வாழ்வின் அனுபவங்களில் இருந்து பொருள் கொள்வதற்கு ஒரு பேச்சாளர் அல்லது எழுத்தாளர் எடுத்துரைக்கும் கதைகள் எவ்வாறு உதவுகின்றன என்பதைப் புரிந்து கொள்வதே இத்திறனாய்வின் நோக்கம்.

இலக்கியம் என்பது படைப்பாளிக்கும், வாசகருக்கும் இடையிலான தொடர்பாடலுக்கான ஊடகம். எடுத்துரைப்பியல் உண்மையான படைப்பாளியையோ, உண்மையான வாசகரையோ கருத்தில் கொள்வதில்லை. பதிலாக, படைப்புக்குள் இருந்தே உட்கிடையான படைப்பாளியையும், உட்கிடையான வாசகரையும் எடுத்துரைப்பியல் கருத்தில் கொள்கிறது. இதன் மூலம் இவ்வகைத் திறனாய்வு படைப்பாளியையோ, வாசகரையோ மையப்படுத்தாமல் படைப்பின் உரையையே மையப்படுத்துவதாக உள்ளது.

இது விவிலியம் சார்ந்த திறனாய்வுப் பின்னணியிலேயே தோற்றம் பெற்றுப் பயன்படுத்தப்பட்டு வருகிறது. இதன் சமயம் சாராத பயன்பாடு மிகக் குறைவே. அவ்வாறு பயன்படுத்தப்படும் வேளைகளிலும் அது வேறு திறனாய்வு அணுகுமுறைகளின் ஒரு பகுதியாகவே கருதப்படுகிறது.

குறிப்புகள்

உசாத்துணைகள்
 பஞ்சாங்கம், க., இலக்கியமும் திறனாய்வுக் கோட்பாடுகளும், அன்னம், தஞ்சாவூர், 2011.
 நடராசன், தி. சு., திறனாய்வுக் கலை, நியூ செஞ்சுரி புக் ஹவுஸ் (பி) லிட், சென்னை, 2009 (ஏழாம் பதிப்பு).

இவற்றையும் பார்க்கவும்
 திறனாய்வுக் கோட்பாடுகளின் பட்டியல்‎‎

திறனாய்வு
பின்காலனித்துவத் திறனாய்வு

பின்காலனித்துவத் திறனாய்வு என்பது பின்காலனித்துவக் கோட்பாடுகளின் அடிப்படையிலான திறனாய்வு ஆகும். இது, "பண்பாட்டு ஆய்வு" என்பதனுள் அடங்குவது. பெரும்பாலும் ஐரோப்பியக் காலனி ஆதிக்க நாடுகளின் கட்டுப்பாட்டுக்குள் இருந்த நாடுகளையும், பண்பாடுகளையும் சேர்ந்த இலக்கியங்களை இது ஆராய்கிறது. காலனி ஆதிக்கத்துக்கு உட்பட்ட மக்கள் தொடர்பில் காலனி ஆதிக்க நாடுகளைச் சேர்ந்த படைப்பாளிகள் எழுதிய ஆக்கங்களையும் இந்த ஆய்வு உள்ளடக்கும்.

அதிகாரம், பொருளாதாரம், அரசியல், சமயம், பண்பாடு என்பவை தொடர்பான பிரச்சினைகளையும், இவை எவ்வாறு காலனித்துவ ஆதிக்கத்தின் கீழ் தொழிற்படுகின்றன என்பது குறித்தும் பின்காலனித்துவத் திறனாய்வின் கீழ் ஆய்வு செய்யப்படுகிறது. மேல் நாட்டு இலக்கியங்களும், மேல் நாட்டு வரலாறுகளும் அறிவை உருவாக்கும் முதன்மைச் சாதனங்களாகக் கருதப்படுவதைப் பின்காலனித்துவத் திறனாய்வு கேள்விக்கு உள்ளாக்குகிறது. முதலாம் உலகம், இரண்டாம் உலகம், மூன்றாம் உலகம், நான்காம் உலகம் போன்ற சொற் பயன்பாடுகள் மேலை நாடுகளின் முதன்மை இடத்தை வலுவூட்டிக் கொள்வதற்கானவை என இது விமர்சிக்கிறது.

குறிப்புகள்

உசாத்துணைகள்
 பஞ்சாங்கம், க., இலக்கியமும் திறனாய்வுக் கோட்பாடுகளும், அன்னம், தஞ்சாவூர், 2011.
 நடராசன், தி. சு., திறனாய்வுக் கலை, நியூ செஞ்சுரி புக் ஹவுஸ் (பி) லிட், சென்னை, 2009 (ஏழாம் பதிப்பு).

இவற்றையும் பார்க்கவும்
 திறனாய்வுக் கோட்பாடுகளின் பட்டியல்‎‎
 பின் அமைப்பியத் திறனாய்வு

திறனாய்வு
பஞ்ச மகாயக்ஞம்

பஞ்ச மகாயக்ஞம் என்பது ஒரு இல்லற வாழ்வில் ஈடுபடுபவன் அறவழியில் பணம் ஈட்டி, இல்லறத்தை நல்லறமாக நடத்தி, செய்ய வேண்டிய காரியங்கள் எனப்படுகிறது. பஞ்ச மகாயக்ஞங்கள் செய்வது சிறந்தது என இந்து சமய வேத வேதாந்த சாத்திரங்கள் கூறுகிறது. யக்ஞம் ஐந்து வகைப்படும்.

தேவ யக்ஞம்
வேத மந்திரங்கள் ஓதுவது, ஓதுவித்தல். வேதங்கள் ஓதி வேள்வி வளர்த்து தேவர்களை மகிழ்விப்பது.

பிரம்ம / ரிஷி யக்ஞம்
உபநிடதங்கள், பிரம்ம சூத்திரம், பகவத் கீதை, இதிகாசங்கள், திருமுறை, திருக்குறள் போன்ற மகான்களின் தெய்வீக நூல்களை கேட்டல், படித்தல் மற்றும் அவைகளை சிந்தித்தலே பிரம்ம யக்ஞம் அல்லது ரிஷி யக்ஞம் ஆகும்.

பித்ரு யக்ஞம்
நீத்தார் வழிபாட்டின் மூலம் நமது மூதாதைர்களுக்கு சிரார்த்தம், திதி, தர்ப்பணம் கொடுப்பதின் மூலம் மகிழ்விப்பது.

மனுஸ்ய யக்ஞம்
வீட்டிற்கு வரும் அதிதிகளுக்கு தங்க இடம் அளித்து, அமுது படைத்து விருந்தோம்புவது.

பூத யக்ஞம்
பசு, காகம் போன்ற விலங்குகளுக்கு உணவு வழங்குதல்.

மேற்கோள்கள்

வெளி இணைப்புகள்
Pancha Maha Yagna  
இந்து மதத்தில் பஞ்ச மகாயக்ஞம்

இந்து மெய்யியல் கருத்துருக்கள்
இந்து சமய வழிபாடுகள்
தோப்பில் பாசி

தோப்பில் பாசி (, Thoppil Bhasi, பிறப்பு: 8 ஏப்ரல் 1924, இறப்பு: 8 திசம்பர் 1992), என்றறியப்படும் தோப்பில் பாஸ்கர பிள்ளை ஒரு மலையாள நாடக, திரைக்கதை எழுத்தாளர், திரைப்பட இயக்குநர். இவர் இயக்கிய நிங்ஙளென்னெ கம்யூனிஸ்டாக்கி என்ற நாடகம் குறிப்பிடத்தகுந்த மலையாள நாடகங்களில் ஒன்று.

கேரள சட்டமன்றத்திற்கு 1954 ஆம் ஆண்டு பரணிக்காவு தொகுதியிலிருந்தும் 1957 ஆம் ஆண்டு பத்தனம்திட்டை தொகுதியிலிருந்தும் தேர்ந்தெடுக்கப்பட்டு, சட்டமன்ற உறுப்பினர் ஆனார்.

சான்றுகள்

மலையாள எழுத்தாளர்கள்
மலையாள அரசியல்வாதிகள்
ஆலப்புழை மாவட்ட நபர்கள்
1925 பிறப்புகள்
1992 இறப்புகள்
10து கிளாஸ் (திரைப்படம்)

10து கிளாஸ் () 2006ல் வெளிவந்த தெலுங்குத் திரைப்படமாகும். இதனை சந்துரு இயக்கியிருந்தார். இத்திரைப்படத்தில் பரத், காதல் சரண்யா, சுனேனா, அலி ஆகியோர் முக்கிய கதாப்பாத்திரத்தில் நடித்திருந்தனர்.

நடிகர்கள்
பரத்
சரண்யா நாக்
சுனைனா
ஜெயலலிதா (நடிகை)
அலி
கிருஷ்ண பகவான்
ரவளி
அசோக் குமார் கே

ஆதாரங்கள்

வெளி இணைப்புகள்
 

2006 தெலுங்குத் திரைப்படங்கள்
இந்தியத் தெலுங்குத் திரைப்படங்கள்
சரண்யா நாக்

சரண்யா நாக் இந்திய நடிகையாவார். இவர் தமிழ் மற்றும் தெலுங்குத் திரைப்படங்களில் நடித்துள்ளார். 2004ல் வெளிவந்த காதல் திரைப்படத்தில் துணைக் கதாப்பாத்திரம் ஏற்று நடித்து புகழ் பெற்றார். அதனால் காதல் சரண்யா என்று அறியப்படுகிறார். மழைக்காலம், பேராண்மை போன்ற தமிழ் படங்களில் கதாநாயகியாக நடித்துள்ளார்.

திரைப்பட பட்டியல்

மேற்கோள்கள்

வெளி இணைப்புகள் 
 

தமிழ்த் திரைப்பட நடிகைகள்
வாழும் நபர்கள்
தெலுங்குத் திரைப்பட நடிகைகள்
சென்னை நடிகைகள்
20 ஆம் நூற்றாண்டின் இந்திய நடிகைகள்
அலி (நடிகர்)

அலி (பிறப்பு அக்டோபர் 10, 1968) தென்னிந்திய நடிகராவார். இவர் 800க்கும் மேற்பட்ட தெலுங்குத் திரைப்படங்களில் நடித்துள்ளார். தமிழ், தெலுங்கு, பாலிவுட் திரைப்படங்களில் நடித்துள்ளவர்.

தமிழ்

மேற்கோள்கள்

வெளி இணைப்புகள்

இந்தியத் திரைப்பட நடிகர்கள்
1968 பிறப்புகள்
வாழும் நபர்கள்
தெலுங்கு மக்கள்
தெலுங்குத் திரைப்பட நடிகர்கள்
இந்திய முஸ்லிம்கள்
தெலுங்கு நகைச்சுவையாளர்கள்
தென்னிந்திய பிலிம்பேர் விருதினை வென்றவர்கள்
தென்னிந்திய பிலிம்பேர் விருதுகளை வென்றவர்கள்
சத்துவ குணம்

சாத்விக குணம் அல்லது சத்வம் (சமசுகிருதம்  / सत्त्व "purity") முக்குணங்களில் முதன்மையான சத்துவ குணத்திலிருந்து தோன்றும் இயல்புகள்; நற்காரியங்களில் மனதைச் செலுத்தும் குணம்,  மன அடக்கம் (சமம்), புலன் அடக்கம் (தமம்), துன்பங்களைப் பொறுத்துக் கொள்ளும் இயல்பு (சகிப்புத் தன்மை), விவேகம், வைராக்கியம், தவம், வாய்மை, கருணை, அகிம்சை, மகிழ்ச்சி, நம்பிக்கை, பாவம் செய்வதில் கூச்சப்படுதல் (லஜ்ஜை), மனத்திருப்தி, மனத்தூய்மை,  தன்னிலேயே மகிழ்ந்திருத்தல் (ஆத்மரதி), பணிவு மற்றும் எளிமைத் தன்மை ஆகும்.
 
மற்ற இரண்டு குணங்கள்  தாமச குணம் மற்றும் இராட்சத குணம் ஆகும்.

சத்துவ குண பலன்கள்
தர்மச்செயல்கள்; தன் செயல்களை பகவானுக்கு அர்ப்பணம் செய்து விடுவது;  பலனில் ஆசையில்லாமல் செயல்கள் செய்வது சத்துவ குணத்தின் பலன்கள் ஆகும். சத்துவ குணமுடையோன் தெய்வத்தன்மையும், பற்றற்ற நிலையும்; விழிப்பு நிலையும்  மற்றும் இறப்பிற்குப் பின் மேலுலகங்களையும் அடைகிறான்.

இதனையும் காண்க
 முக்குணங்கள்

மேற்கோள்கள்

இந்து மெய்யியல் கருத்துருக்கள்
சாங்கியம்
இராட்சத குணம்

ரஜஸ் அல்லது ரஜோ குணம் (Rajas (Sanskrit: रजस्) or rajoguna) என்பது இராட்சத குண இயல்புகளான ஊக்கம், வீரம், ஞானம், தருமம், தானம், கல்வி, ஆசை, முயற்சி, இறுமாப்பு, வேட்கை, திமிர், தெய்வங்களிடம் செல்வங்கள் வேண்டுவது, வேற்றுமை எண்ணம், புலனின்பப் பற்று, சண்டைகளில் உற்சாகம், தன் புகழில் ஆசை, மற்றவர்களை எள்ளி நகையாடுவது, பராக்கிரமம், பிடிவாதத்துடன் ஒரு முயற்சியை மேற்கொள்ளுதல், பயனில் விருப்பம் கருதி செய்யும் செயல்கள் ஆகியவற்றைக் கொண்டிருப்பதைக் குறிக்கும். பிற இரண்டு குணங்கள்  சத்துவ குணம் மற்றும் தாமச குணம் ஆகும்.

ராட்சத குண பலன்கள்
ராட்சத குணத்திலிருந்து இன்பப்பற்று; ரஜோ குணப் பெருக்கினால் அசுரத்தன்மையும், செயல்புரிவதில் ஆர்வம், கனவு நிலையும், இறப்பிற்குப்பின் மனித உடலையும் அடைகிறான்.

இதனையும் காண்க
 முக்குணங்கள்

வெளி இணைப்புகள்
 http://www.hinduism.co.za/sattwa,.htm Sattwa, Rajas & Tamas From The Mahabharata

இந்து மெய்யியல் கருத்துருக்கள்
சாங்கியம்
தாமச குணம்

தமோ குணம் அல்லது தமஸ் (Tamas) (சமசுகிருதம்: तमस्  "darkness") சாங்கியர்களின் கருத்துப்படி, ஒரு மனிதனிடம் அமைந்துள்ள குணங்களான காமம், வெகுளி, மயக்கம், கலக்கம், கோபம், பேராசை, பொய் பேசுதல், இம்சை செய்தல், இரத்தல், சிரமம், கலகம், வருத்தம், மோகம், கவலை, தாழ்மை உணர்வு, உறக்கம், அச்சம், சோம்பல், காரணமில்லாமல் பிறரிடம் பொருட்களை எதிர்பார்த்தல் மற்றும் பிறர்க்குக் கேடு விளைவிக்கும் செயல்கள் செய்தல், பகட்டுக்காகச் செய்யப்படும் செயல்கள் ஆகியவற்றைக் குறிக்கும்.  பிற இரண்டு குணங்கள் சத்துவ குணம் மற்றும் இராட்சத குணம் ஆகும்.

தாமச குண பலன்கள்
தமோ குணத்திலிருந்து, சோம்பல் உண்டாகிறது. தமோ குணப்பெருக்கினால் இராட்சசத் தன்மையும், மோகமும் அதிகரிக்கின்றது. தமோ குணத்தினால் உறக்கநிலையும் உண்டாகிறது.  தமோ குணத்தால் மறுபிறவியில் விலங்கு, மரம், செடி, கொடி போன்ற தாழ்வான நிலை பிறப்பு உண்டாகிறது.

இதனையும் காண்க
 முக்குணங்கள்

மேற்கோள்கள்

இந்து மெய்யியல் கருத்துருக்கள்
சாங்கியம்
அர்கேசுவரர் லிங்கத்தலம்

அர்கேசுவரர் லிங்கத்தலம் (Arkeshwara Temple) இந்தியாவின் கர்நாடக மாநிலம், மாண்டியா மாவட்டம், தலக்காட்டில் உள்ள பஞ்ச லிங்கத் தலங்களில் ஒன்று. இத்தலம் தலக்காட்டில் காவிரி ஆற்றின் வட கரைப் பகுதியில் அமைந்துள்ளது.

இதனையும் காண்க
 சிவத் தலங்கள்

கர்நாடகாவில் உள்ள சிவன் கோயில்கள்
கர்நாடகாவில் உள்ள இந்துக் கோயில்கள்
வேணுகோபால சுவாமி கோயில்

அருள்மிகு வேணுகோபால சுவாமி திருக்கோயில் இக்கோயில் முழுவதும் கருங்கற்களால் மிக நுட்பமான சிற்ப வேலைப்பாடுகளுடன் அமைந்து இருக்கிறது. இக்கோபுரங்கள் ஓய்சாள சிற்ப முறைகளில் வடிவமைக்கப்பட்டுள்ளது. மைசூருக்கு அருகில்  கிருட்டிணராச சாகர் அணையின் நீர் சூழ்ந்த இடத்தில் அமைந்திருந்த இக் கோயில் தற்போது கொஞ்சம் மேற்காக மண் மேடான இடத்தில் நீருக்கடியில் இருந்த கோயிலை பெயர்த்து எடுத்து கற்த் தூண்களையும், இதர கோயிலின் பகுதிகளைப் புதுப்பித்து கட்டப் படுகிறது.

அமைவிடம் 

இந்தியாவின், கர்நாடகா மாநிலம்,  மாண்டியா மாவட்டம்,  கிருட்டிணராச சாகர் அணையின் உள் பகுதியில் அமைந்துள்ள கண்ணம்பாடி ஊரின் கிழக்குப் பகுதியில் அமைந்துள்ளது. மைசூரிலிருந்து  கர்நாடக அரசுப் பேருந்துகளை  கிருட்டிணராச சாகர் அணை வரை இயக்குகிறது. தொடர்ந்து மூவுருளியில் சுமார் ஐந்து கி.மீ தூரம் சென்றால் கோயிலை அடையலாம்.

வெளி இணைப்பு 

விக்கி மேப்பியாவில் கோயிலின் அமைவிடம்

மேற்கோள்கள்

மாண்டியா மாவட்டதிலுள்ள வைணவக் கோயில்கள்
வானுயிரியல்

வேற்றுலக வாழ்வைப்பற்றிக் கற்றல் வான் உயிரியல் எனப்படும். வேற்றுலகில் வாழ்வதற்கு திரவ நீர், சிறந்த வெப்பநிலை, ஒக்சிசன்வாயு போன்றவை அவசியமாகும். ஞாயிற்றுத் தொகுதியில் வாழ்வதற்கு ஏற்ற இடங்களாக புவியைத்தவிர ஐரோப்பா மற்றும் கனிமிடு போன்ற வியாழனின் துணைக்கோள்களும், டைட்டன் மற்றும் இன்செலடசு போன்ற சனியின் துணைக்கோள்களும் ஆகும். இவை திரவ நீரைக் கொண்டிருக்கக் கூடும். உயிர் வாழ்வதற்குத் தேவையான ஏற்ற தட்பவெட்ப மாற்றங்களையும் இவை கொண்டிருக்கக் கூடும். வான் உயிரியலாளர்கள் இவ்விடங்களின் மேற்பரப்புக்குக் கீழ்த் திரவ நீர்ச் சமுத்திரம் இருக்கக்கூடும் எனத் தேரிவிக்கின்றனர்.

மேற்கோள்கள் 

 
வானியல் துணைப் பிரிவுகள்
உயிரியல் பிரிவுகள்
இயங்குபடம் உள்ள கட்டுரைகள்
குரங்கு அருவி

குரங்கு அருவி (Monkey Falls) கோயம்புத்தூர் மாவட்டம் பொள்ளாச்சி அருகே உள்ளது. இந்த அருவி பொள்ளாச்சியிலிருந்து வால்பாறை செல்லும் வழியில் உள்ளது. இது பொள்ளாச்சியிலிருந்து 30 கி.மீ. தொலைவில் உள்ளது. கோவையிலிருந்து 60  கி.மீ. தொலைவில் உள்ளது.

பயணக் குறிப்பு
 ஒரு நபருக்கு 50 ரூபாய்
 பார்க்க அனுமதிக்கப்படும் நேரம் : காலை 9:௦௦ மணி முதல்  மாலை 5:௦௦ மணி வரை
 குரங்குகள் அதிகம் இருக்கும்.

அருகிலுள்ள இடங்கள்
 ஆழியாறு அணை
 அருட்பெருஜோதி நகர்

படங்கள்

மேற்கோள்கள்

 கோயம்புத்தூர் மாவட்டத்திலுள்ள அருவிகள்
சீவ முக்தி

சீவ முக்தி என்பது கர்ம யோகம், பக்தி யோகம் ஆகியவற்றில் தேர்ந்தபின் ஞான யோக வாழ்வில் மனம் எதிலும் சமத்துவநிலை அடைந்து, உயிருடன் இருக்கும் போதே மனநிறைவுடன் வாழ்வதே சீவ முக்தி எனும் பெரு நிலையை அடைதல் ஆகும். அத்தகைய பெருநிலையை அடைந்தவரை சீவ முக்தன் என்பர். சீவ முக்தர்கள் உடலை துறந்தபின் அடைவதே விதேகமுக்தி ஆகும்.

உசாத்துணை
 வேதாந்த சாரம், சுலோகம் 216 முதல் 219 முடிய, நூலாசிரியர் ஸ்ரீசதானந்தர், வெளியீடு, ஸ்ரீஇராமகிருஷ்ணம்டம், சென்னை. 
 பகவத் கீதை, அத்தியாயம் 18, சுலோகம் 49

இதனையும் காண்க
 விதேகமுக்தி
 கிரமமுக்தி

இந்து மெய்யியல் கருத்துருக்கள்
இந்திய மெய்யியல்
விதேக முக்தி

விதேக முக்தி என்பது ஞான யோகத்தின் மூலம் முக்குணங்களை கடந்த ஜீவன் முக்தன், ஆத்மஞானத்தில்  நிலைபெற்று  பிரம்மத்தில் ஐக்கியமாகி விடுவதே விதேக முக்தி ஆகும். இந்த விதேக முக்தி அடைந்த ஒருவருக்கு (இறந்த பின்பு) மறுபிறவி கிடையாது. அத்தகைய மறுபிறவி அற்ற நிலையை அடைந்தவர்களை விதேக முக்தன் என்பர்.

உசாத்துணை
 வேதாந்த சாரம், சுலோகம் 219 முதல் 226 முடிய, நூலாசிரியர் ஸ்ரீசதானந்தர், வெளியீடு, ஸ்ரீஇராமகிருஷ்ண மடம், சென்னை.
 பகவத் கீதை, அத்தியாயம் 18, சுலோகம் 51 முதல் 53 முடிய

இந்து மெய்யியல் கருத்துருக்கள்
இந்திய மெய்யியல்
இந்து சமயம்
இந்து தொன்மவியல்
வைதிக மெய்யியல்கள்
பராபக்தி

பராபக்தி என்பது பிரம்மத்தைப் பற்றிய அறிவு ஆகும். ஒருவன் ஆத்மா எனும் பிரம்மத்தை பற்றிய அறிவை அடைய, தக்க குருவின் துணையுடன் உபநிடதம், பிரம்ம சூத்திரம் மற்றும் பகவத் கீதை போன்ற வேதாந்த சாத்திரங்களை பயின்று, அனைத்திலும் சமத்துவ மனதுடன் வாழ்ந்து ஸத்  சித் ஆனந்த மயமான பிரம்மத்தை அடையும் வழியே பராபக்தியாகும். பிரம்ம ஞானம் (பிரம்மத்தைப் பற்றிய அறிவு) தவிர பிற பொருட்களின் அறிவுகள் எல்லாம் அபராபக்தி என்பர்.

உசாத்துணை
 பகவத் கீதை, அத்தியாயம் 12, பக்தி யோகம்

இந்து மெய்யியல் கருத்துருக்கள்
சுருதி (வேதம்)

தொன்றுதொட்டுப் பரம்பரை பரம்பரையாக காதால் கேட்டு மனதில் இருத்தி வைத்து பிறர்க்கு கூறப்பட்டது எதுவோ அதுவே சுருதி (Shruti) (, IAST: ) எனப்படும். நான்கு வேதங்கள், உபநிடதங்கள் மற்றும் பிரம்ம சூத்திரம் ஆகிய  சாத்திரங்கள் சுருதிகள் எனப்படும். இந்த சாத்திரங்கள் அனைத்தும் எழுத்து வடிவம் பெறாது,  குரு – சீடர் பரம்பரையில் உபதேசிக்கப்பட்டு ஆயிரக்கணக்கான ஆண்டுகளாக காப்பாற்றி வைக்கப்பட்டது. நெடுங்காலமாக ஒருவர் பின் ஒருவராக கேட்டு வந்தது எனினும் அதன் சொல் அமைப்பு மாறவில்லை. ஆகையால் மூலப்பொருளமைப்பும் திரிவு படாது இருந்து வந்திருக்கிறது.  மெய்ப்பொருளை விளக்குகின்ற  சுருதி என்றும் மாறாதது, நிலையானது.. சுருதியை விளக்க வந்தவைகளே ஸ்மிருதிகள்.

சார்வாகர்கள் சுருதி மற்றும் ஸ்மிருதிகளை ஏற்பதில்லை.

இவற்றையும் காண்க
 ஸ்மிருதி

மேற்கோள்கள்

Coburn, Thomas, B.  Scripture" in India: Towards a Typology of the Word in Hindu Life Journal of the American Academy of Religion, Vol. 52, No. 3 (Sep., 1984),
Clooney, Francis X. Why the Veda Has No Author: Language as Ritual in Early Mīmāṃsā and Post-Modern TheologyJournal of the American Academy of Religion, Vol. 55, No. 4 (Winter, 1987).
Jho, Chakradhar. 1987. History and Sources of Law in Ancient India Ashish Publishing House.
Flood, Gavin. 1997. An Introduction to Hinduism. Cambridge University Press
Gupta, Ravi M. 2007. Caitanya Vaisnava Vedanta of Jiva Gosvami.

வெளி இணைப்புகள்
Sruti and other texts (Incomplete), Wikisource
Upanishads (in Sanskrit, complete list of 108) Wikisource
Sruti in Hinduism , University of Pittsburg
Hindu Scriptures , Berkley Center for Religion, Peace & World, Georgetown University
Introduction to the Role of Śruti in Hindu Theology, Francis X. Clooney (2014), Journal of Hindu Studies, Vol. 7, No. 1, pages 1–5
Scripture as a Source of Knowledge in Hinduism, Anantanand Rambachan (1996), Journal of Hindu-Christian Studies, Vol. 9, Article 5
The Renaissance Reaction to Sruti, Purusottama Bilimoria (1984), Annals of the Bhandarkar Oriental Research Institute, Vol. 65, No. 1/4 (1984), pages 43–58

இந்து மெய்யியல் கருத்துருக்கள்
இந்து சமய நூல்கள்
வேதங்கள்
இந்திய மெய்யியல்
அம்மையென்ன ஸ்த்ரீ

அம்மையென்ன ஸ்த்ரீ (பொருள்:அம்மா என்ற பெண்) 1970 ஆம் ஆண்டு வெளியான மலையாளத் திரைப்படம்.

நடிகர்கள்
பிரேம் நசீர்
கே. ஆர். விஜயா
கே. பி. உமர்
டி. எஸ். முத்தய்யா
அடூர் பாசி
ராகவன்
ஜெயபாரதி
திக்குறிசி சுகுமாரன் நாயர்
ராகிணி
பகதூர்

பின்னணிப் பாடகர்கள்
ஏ. எம். ராஜா
ஜிக்கி
கே. ஜே. யேசுதாஸ்
பி. சுசீலா
பி. பி. ஸ்ரீனிவாஸ்

பாடல்கள்
சங்கீதம் - ஏ. எம். ராஜா
பாடல்கள் - வயலார் ராமவர்மா

மேற்கோள்கள் 

1970 மலையாளத் திரைப்படங்கள்
இந்திய மலையாளத் திரைப்படங்கள்
ஜெயபாரதி (மலையாள நடிகர்)

இவர் மலையாளத் திரைப்பட நடிகர் ஆவார். மலையாளத்தில் ஏறத்தாழ ஐம்பது திரைப்படங்களில் நடித்துள்ளார்.

திரைப்படங்கள்

மேற்கோள்கள்

வெளி இணைப்புகள் 

வாழும் நபர்கள்
மலையாளத் திரைப்பட நடிகர்கள்
20 ஆம் நூற்றாண்டின் இந்திய நடிகைகள்
1950 பிறப்புகள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
கேரள மாநில திரைப்பட விருது வென்றவர்கள்
தென்னிந்திய பிலிம்பேர் விருதுகளை வென்றவர்கள்
தமிழ்நாட்டு நடிகைகள்
ஈரோடு மாவட்ட நபர்கள்
தெலுங்குத் திரைப்பட நடிகைகள்
ஐஸ்வரியா தேவன்

ஐஸ்வரியா தேவன் (Aishwarya Devan) இந்தியாவைச் சேர்ந்த ஒரு நடிகை ஆவார். கேரள மாநிலத்தைச் சேர்ந்த இவர் தமிழ், கன்னடம், மலையாளம் மொழிப் படங்களில் நடித்து வருகிறார். 2012 ஆம் ஆண்டு  வெளிவந்த சிம்மாசனம் திரைப்படத்தில் நடித்துப் புகழ்பெற்றார்.

திரைப்பட பட்டியல்

மேற்கோள்கள்

வெளி இணைப்புகள்
 

வாழும் நபர்கள்
கேரள நடிகைகள்
தமிழ்த் திரைப்பட நடிகைகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
தெலுங்குத் திரைப்பட நடிகைகள்
தாரிகா

தாரிகா இவர் ஒரு இந்திய திரைப்பட நடிகை ஆவார். இவர் தமிழ்த் திரைப்படங்களிலும், தொலைக்காட்சித் தொடர்களிலும் நடித்துள்ளார்.

ஜோடி நம்பர் ஒன் என்ற தொலைக்காட்சி நடனப் போட்டியில் பங்களித்துள்ளார்.

திரைப்படப் பட்டியல் 
 1999 - தவா தவா (கன்னடம்)
 2000 - ஜூ பூம்பா (திரைப்படம்) (கன்னடம்)
 2000 - திம்மராயா (கன்னடம்)
 2004 - ஈர நிலம்
 2003 - அலை (திரைப்படம்)
 2004 - அப்பா அம்மா செல்லம்
 2004 - புதுக்கோட்டையிலிருந்து சரவணன்
 2004 - 4 ஸ்டூடன்ஸ்
 2004 - தாஸ்
 2004 - மஹாசத்வி மல்லம்மா (கன்னடம்)
 2005 - துள்ளும் காலம்
 2005 - குட், பேட், அக்லி (கன்னடம்)
 2005 - ஆறு
 2006 - ரெண்டு
 2008 - சரவணா
 2009 - மஞ்சள் வெயில்
 2009 - நியூட்டனின் மூன்றாம் விதி
 2013 - கெவ்வு கேகா (தெலுங்கு)
 2013 - பிரியாணி (திரைப்படம்)
 2014 - சீசா (தெலுங்கு)
 2014 - அமரா (திரைப்படம்)
 2014 - கதம் கதம்
 2014 - நிமிர்ந்து நில் (2014 திரைப்படம்)

தொலைக்காட்சித் தொடர்கள் 
 மரபுக்கவிதைகள்
 சித்தி
 கெட்டி மேளம்
 லக்ஷ்மி
 சிவமயம்
 காவ்யாஞ்சலி
 தவம்
 சிம்ரன் திரை
 பொய் சொல்லப் போறோம்
 ரமணி எதிர் ரமணி (இரண்டாம் பாகம்)
 வீட்டுக்கு வீடு லூட்டி

சான்றுகள்

வெளி இணைப்புகள்
 இணையத் தரவுதளத்தில் தாரிகா 

வாழும் நபர்கள்
தமிழ்த் திரைப்பட நடிகைகள்
தமிழ்நாட்டு நடிகைகள்
அலை (திரைப்படம்)

அலை (Alai) 2003 ஆம் ஆண்டு செப்டம்பர் 10 ஆம் தேதி வெளிவந்த காதல் நகைச்சுவைத் திரைப்படமாகும்.  விக்ரம் குமார் இயக்கத்தில் வெளிவந்த இப்படத்திற்கு வித்யாசாகர் இசையமைத்திருந்தார்.

சிலம்பரசன், திரிசா, விவேக், ரகுவரன், நிழல்கள் ரவி ஆகியோர் முக்கிய கதாப்பாத்திரத்தில் நடித்திருந்தனர்.

நடிகர்கள்

சிலம்பரசன் - ஆதி
திரிசா - மீரா
விவேக்- ஆதியின் நண்பர்
ரகுவரன் - ஆதியின் தந்தை
சரண்யா பொன்வண்ணன் - நிர்மலா ( ஆதியின் அம்மா)
கே. சிவசங்கர் - நடன ஆசிரியர்
நிழல்கள் ரவி
நாசர்
தாரிகா
சிறீநாத்
 லாவண்யா
சந்தானம்
கிம் சர்மா 
ராஜூ சுந்தரம்  பாடலுக்கு சிறப்புத் தோற்றம்

மேற்கோள்கள்

வெளி இணைப்புகள்

இந்தியத் தமிழ்த் திரைப்படங்கள்
2003 தமிழ்த் திரைப்படங்கள்
வித்தியாசாகர் இசையமைத்த திரைப்படங்கள்
சிலம்பரசன் நடித்த திரைப்படங்கள்
திரிசா நடித்த திரைப்படங்கள்
நாசர் நடித்த தமிழ்த் திரைப்படங்கள்
விவேக் நடித்த திரைப்படங்கள்
சந்தானம் நடித்த திரைப்படங்கள்
ரகுவரன் நடித்த திரைப்படங்கள்
நிழல்கள் ரவி நடித்த திரைப்படங்கள்
சரண்யா பொன்வண்ணன் நடித்த திரைப்படங்கள்
அபர்ணா பிள்ளை

அபர்ணா பிள்ளை ஒரு தமிழ் நடிகையாவார். இவர் புதுக்கோட்டையிலிருந்து சரவணன், நெஞ்சில் ஜில் ஜில் ஆகிய படங்களில் நடித்துப் புகழ்பெற்றவர். டிசம்பர் என்ற மலையாளத் திரைப்படத்தில் நடித்துள்ளார்.

படப்பட்டியல்

ஆதாரங்களும் மேற்கோள்களும்

வாழும் நபர்கள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
சென்னை நடிகைகள்
சென்னை வடிவழகிகள்
லட்சுமி கோபாலசாமி

லட்சுமி கோபாலசாமி (கன்னடம்:ಲಕ್ಷ್ಮೀ ಗೋಪಾಲಸ್ವಾಮಿ) ஒரு தென்னிந்தியத் திரைப்பட நடிகையும், பரதநாட்டிய  நடன மங்கையும் ஆவார். இவர் தமிழ், மலையாளம், கன்னடம் போன்ற மொழித் திரைப்படங்களில் நடித்துள்ளார். ஏஷ்யாநெட் தொலைக்காட்சியின் தகதிமிதா நிகழ்ச்சியில் நடுவராக பணியாற்றியுள்ளார்.

தமிழ்த் திரைப்படங்கள்
 கனவு மெய்ப்பட வேண்டும்
 பீமா
 அரண்

ஆதாரங்கள்

வெளி இணைப்புகள்

கேரள மாநில திரைப்பட விருது வென்றவர்கள்
மலையாளத் திரைப்பட நடிகைகள்
வாழும் நபர்கள்
கன்னடத் திரைப்பட நடிகைகள்
தமிழ்த் திரைப்பட நடிகைகள்
தென்னிந்திய பிலிம்பேர் விருதுகளை வென்றவர்கள்
இந்தியப் பாரம்பரிய பெண் நடனக் கலைஞர்கள்
அன்னக்கொடி

அன்னக்கொடி, 2013ம் ஆண்டு பாரதிராஜா எழுதிய இயக்கிய தமிழ்த் திரைப்படம் ஆகும்.

கதைச்சுருக்கம்
காரியப்பட்டி, கரிசல்பட்டி கிராமங்களில் வாழ்ந்த ஒரு செருப்பு தைக்கும் தொழிலாளியின் மகனுக்கும், கள்ளச்சாராய பெண்மணியின் மகளுக்குமிடையேயான காதல் தான் "அன்னக்கொடி" படத்தின் கதை. பல ஆண்டுகளுக்கு முன் அப்பகுதியில் நடந்த உண்மைச் சம்பவம் ஒன்றை கருவாகக் கொண்டு படக்கதையை புனைந்திருக்கிறார் பாரதிராஜா.

நடிகர்கள்
 லக்ஷ்மன் நாராயண்
 கார்த்திகா நாயர் 
 மனோஜ் பாரதிராஜா

இயக்குநர்
இயக்குநர் பாரதிராஜா ஐந்து ஆண்டுகளுக்கு பிறகு இயக்கிய திரைப்படமாகும்.

குறிப்புகளும் மேற்கோள்களும் 
 தினமலர் விமர்சனம்
 அன்னக்கொடி - விமர்சனம் , நக்கீரன்
 

2013 தமிழ்த் திரைப்படங்கள்
இந்தியத் தமிழ்த் திரைப்படங்கள்
பாரதிராஜா இயக்கிய தமிழ்த் திரைப்படங்கள்
ஷெர்ரி ஹார்மன்

ஷெர்ரி ஹார்மன் (ஆங்கிலம் :Sherry Hormann) 1960 ஆம் ஆண்டு பிறந்தார். இவர் திரைப்பட இயக்குநர் ஆவார். இவர் அமெரிக்காவைச் சார்ந்தவர். இவரது டெஸர்ட் ப்ளவர் திரைப்படம் விருது பெற்றது.

இணையதளம்
ஷெர்ரி ஹார்மன்

அமெரிக்கத் திரைப்பட இயக்குநர்கள்
1960 பிறப்புகள்
வாழும் நபர்கள்
லியா கெபிடே

லியா கெபிடே (ஆங்கிலம்: Liya Kebede) ஒரு நடிகை மற்றும் வடிவழகு துறையைச் சார்ந்தவர். இவர் 1978 ஆம் ஆண்டு மார்ச் மாதம் 1 ஆம் நாள் எத்தியோப்பியாவில் பிறந்தவர். 2005 ஆம் ஆண்டு முதல் உலக சுகாதார அமைப்பின் தூதுவராகப் பணியாற்றி வருகிறார்.

மேற்கோள்கள்

எத்தியோப்பியர்கள்
1978 பிறப்புகள்
வாழும் நபர்கள்
தமிழ்நாடு கைத்தறி நெசவாளர் கூட்டுறவு சங்கம்

தமிழ்நாடு கைத்தறி நெசவாளர் கூட்டுறவு சங்கம் (Tamil Nadu Handloom Weavers' Cooperative Society), என்பது இந்தியாவில் தமிழ்நாட்டிலுள்ள பாராம்பரிய கைத்தறி நெசவாளர்களை ஒருங்கிணைக்கும் கூட்டுறவு அமைப்பாகும். இது பெரும்பாலும் கோ-ஆப்டெக்ஸ் (Co-optex) என்றே அழைக்கப்படுகிறது. தமிழக அரசின் கைத்தறி, துணிநூல், காதி, கிராமத்தொழில் (ம) கைவினைப் பொருட்கள் துறையினால் (Department of Handlooms, Handicrafts, Textiles and Khadi) இவ்வமைப்பு நிர்வகிக்கப்படுகிறது. இதற்குச் சொந்தமான  விற்பனை மையங்கள் தமிழ்நாட்டின் பல ஊர்களில் அமைக்கப்பட்டுள்ளன.

ஏற்றுமதி 
இதன் பன்னாட்டுப் பிரிவு ஜெர்மனி, பிரான்சு, நெதர்லாந்து, பெல்ஜியம், எசுப்பானியம், சுவிட்சர்லாந்து, கனடா, கிரீசு, ஹாங்காங், ஐக்கிய இராச்சியம், தென் அமெரிக்கா, ஐக்கிய அரபு அமீரகம் ஆகிய நாடுகளுக்கு ஏற்றுமதி செய்கிறது.

புதிய பொருட்கள் 
கைத்தறித் துணிகளின் விற்பனையைப் பெருக்கவும் சந்தையில் பிற நிறுவனங்களினால் ஏற்படக்கூடிய போட்டியைச் சமாளிப்பதற்கும், உற்பத்தியில் புதுப்புது வகைகளை அறிமுகம் செய்கிறது இந் நிறுவனம்.

திருமணப் பட்டுப் புடவைகளில் திருமணம் செய்துகொள்ளும் இரட்டையரின் உருவங்கள் நெய்து தரப்படுகின்றன. திருக்குறளும் அதற்கான ஓவியமும் கொண்ட படுக்கை விரிப்புகளும் குழந்தைகளுக்கான ’குட்டீஸ்’ என்ற சிறப்பு வகை படுக்கை விரிப்புகளும் கிடைக்கின்றன. மேலும் பட்டுப்புடவைகளில் பாரம்பரிய வடிவங்கள், இலக்கியக் கதாபாத்திரங்களின் உருவங்கள் போன்றவையும் வாடிக்கையாளரரின் விருப்பத்திற்கேற்றாற் போல உருவாக்கப்படுகின்றன.

வளர்ச்சி 
பல ஆண்டுகளாக தொடர்ந்து நட்டத்தில் இயங்கிவந்த இந்நிறுவனம், வேட்டி நாள், தாவணி நாள் என நாட்களைத் தொடங்கி இலாபகரமான நிறுவனமாக மாற்றம் பெற்றது.

விருதுகள்
டிசம்பர் 2013 இல் இந் நிறுவனம் ’கைத்தறி உற்பத்தியில் சிறப்புப் பங்களிப்பு’ மற்றும் மிகப் பெரிய ’கைத்தறி தயாரிப்பாளர்’ என்ற வகைப்பாட்டின் கீழ் இந்திய நடுவண் அரசின் விருதினைப் பெற்றுள்ளது.

மேற்கோள்கள்

வெளி இணைப்புகள்
 அதிகாரபூர்வ இணையதளம்

தமிழ்நாடு அரசு நிறுவனங்கள்
தமிழ்நாட்டில் நெசவுத் தொழில்
ஆர்... ராஜ்குமார் (திரைப்படம்)

ஆர்... ராஜ்குமார் (ராம்போ ராஜ்குமார் என்று அறியப்பட்டது) பிரபுதேவா இயக்கத்தில் வெளிவரவிருக்கும் பாலிவுட்டின் அதிரடித் திரைப்படமாகும். இத்திரைப்படத்தில் ஷாஹித் கபூர், சோனாக்சி சின்கா ஆகியோர் முக்கிய வேடங்களில் நடித்துள்ளனர்.

நடிகர்கள்
 ஷாஹித் கபூர் - ராஜ்குமார்
 சோனாக்சி சின்கா
 சூனு சூட்
 பூணம் ஜவாகர்
 ஆஷிஸ் வித்யார்த்தி
 முகுல் தேவ்
 சார்மி கவுர் (நடிகை) (சிறப்புத் தோற்றம்)

ஆதாரங்கள்

வெளி இணைப்புகள் 
 

இந்திய அதிரடித் திரைப்படங்கள்
2013 இந்தித் திரைப்படங்கள்
இந்திய இந்தித் திரைப்படங்கள்
வாழ்வே மாயம் (மலையாளத் திரைப்படம்)

இதே பெயரில் உள்ள தமிழ்த் திரைப்படத்திற்கு, வாழ்வே மாயம் (தமிழ்த் திரைப்படம்) என்ற கட்டுரையைப் பார்க்கவும்.

வாழ்வே மாயம், ஜோசப் 1970-ல் தயாரித்த மலையாளத் திரைப்படம்.

நடிப்பும், கதாப்பாத்திரமும்
சத்யன் - சுதீந்திரன்
ஷீலா - சரளா
கே. பி. உமர் - சசிதரன்
பகதூர் - குட்டப்பன்
என். கோவிந்தந்குட்டி - ராமச்சந்திரன் நாயர்
அடூர் பாசி - அச்சுதன் நாயர்
கே. பி. ஏ. சி. லளிதா - கௌரி
கதீஜா - கமலாட்சி
பிலோமினா (நடிகை) - பாறுக்குட்டி
முதுகுளம் ராகவன் பிள்ளை
சி. ஏ. பாலன்
குட்டன் பிள்ளை.

பின்னணிப் பாடகர்கள்
கே. ஜே. யேசுதாஸ்
பி. ஜெயச்சந்திரன்
பி. லீலா
பி. மாதுரி
பி. சுசீலா

பாடல்கள்
சங்கீதம் - ஜி. தேவராஜன்
பாடல்கள் - வயலார் ராமவர்மா

சான்றுகள்

இணைப்புகள்
இன்டர்நெட் மூவி டேடாபேசில் வாழ்‌வே மாயம்
தி இந்துவில் வாழ்‌வே மாயம்

1970 மலையாளத் திரைப்படங்கள்
இந்திய மலையாளத் திரைப்படங்கள்
சொன் யி-ஜின்

சொன் யி-ஜின் (Son Ye-jin, பிறப்பு: 11 தை 1982) என்பவர் ஒரு தென் கொரியாவைச் சேர்ந்த நடிகை ஆவார். இவர் 2003 இல் 'தி கிளாசிக்' என்ற படத்திலும் மற்றும் 'சம்மர் சென்ட்' என்ற தொடரின் மூலம் புகழ் பெற்றார், அதைத் தொடர்ந்து 'எ மொமன்ட் டு ரிமெம்பர்' (2004) மற்றும் 'ஏப்ரல் ஸ்னோ' (2005) போன்ற படங்கள் இவருக்கு வணிக ரீதியாக வெற்றி பெற்று மிகவும் அறியப்படும் நடிகை ஆனார். இவர் ஆரம்பகால படங்களில் நடித்ததன் மூலம் கொரியாவில் "நேஷனின் முதல் காதல்" என்ற பட்டத்தை பெற்றார்.

இவர் பல்வேறு பாராட்டுகளை வென்றார் மற்றும் மை வைஃப் காட் மேரேட் (2008), தி பைரேட்ஸ் (2014) மற்றும் தி லாஸ்ட் பிரின்சஸ் (2016) உள்ளிட்ட பிற உயர்தர படங்களில் நடித்தார். அலோன் இன் லவ் (2006), சம்திங் இன் தி ரெயின் (2018), மற்றும் கிராஷ் லேண்டிங் ஆன் யூ (2019–2020) போன்ற பிரபலமான தொலைக்காட்சி நாடகங்களிலும் நடித்துள்ளார்.

இவர் பிரபல நடிகரான ஹியுன் பின் என்பவரை காதலித்து 31 மார்ச் 2022 ஆம் ஆண்டு, திருமணம் செய்துகொண்டார். இவர்களுக்கு ஒரு மகன் உண்டு.

மேற்கோள்கள்

வெளி இணைப்புகள் 
 

1982 பிறப்புகள்
வாழும் நபர்கள்
தென் கொரியத் திரைப்பட நடிகைகள்
தென் கொரிய தொலைக்காட்சி நடிகைகள்
ஹான் கா-இன் (நடிகை)

ஆன்-கா-இன் (Han Ga-in) தென் கொரியா நாட்டைச் சேர்ந்த ஒரு நடிகையாவார். 1982 ஆம் ஆண்டு பிப்ரவரி மாதம் 2 ஆம் தேதியன்று இவர் பிறந்தார். ஒரு வடிவழகியாகவும் அறியப்படும் இவர் 2002 ஆம் ஆண்டிலிருந்து தொலைக்காட்சித் தொடர்களில் நடித்து வருகிறார். பின்னர் விளம்பரங்களில் நடிக்கத் தொடங்கினார். 2012 ஆம் ஆண்டில் இவர் நடித்த நாடகமும் திரைப்படமும் வெற்றி பெற்றன.

ஆரம்பகால வாழ்க்கை 
ஆன்-கா-இன் சியோல் நகரிலுள்ள குசன் தொடக்கப் பள்ளி  சுன்யங் நடுநிலைப் பள்ளி மற்றும் பேக்வா பெண்கள் உயர்நிலைப் பள்ளி ஆகியவற்றில் பயின்றார்.  கல்வியில் சிறந்து விளங்கினார்.  தென் கொரிய பல்கலைக்கழக நுழைவுத் தேர்வுகளில் 400 புள்ளிகளில் 384 புள்ளிகளைப் பெற்றார். 22 டிசம்பர் 2000 ஆம் ஆண்டு டிசம்பர் மாதம் 22 ஆம் தேதியன்று உயர்நிலைப் பள்ளியில் படிக்கும் போது, ஆன்-கா-இன் கேபிஎசு1 என்ற வினாடி வினா நிகழ்ச்சியில் பங்கேற்று 34 ஆவது இடத்தைப் பிடித்தார்.  கியுங் கீ பல்கலைக்கழகத்தில் விருந்தோம்பல் மேலாண்மை பாடத்தைப் பயின்றார். பொழுதுபோக்கு துறையில் நுழைந்த பிறகு, இர் தனது படிப்பை பகுதி நேரமாகத் தொடர்ந்தார் மற்றும் 2007 ஆம் ஆண்டில் பட்டம் பெற்றார்.

மேற்கோள்கள்

1982 பிறப்புகள்
வாழும் நபர்கள்
தென் கொரியா
விவாகித

விவாகித, சீனிவாசன் தயாரித்த மலையாளத் திரைப்படம். 1970 செப்டம்பர் 11-ல் வெளியானது.

நடிப்பு
சத்யன்
பிரேம் நசீர்
டி. எஸ். முத்தய்யா
பத்மினி
அடூர் பாசி
முதுகுளம் ராகவன் பிள்ளை
ஜெயபாரதி
ஷீலா
கவியூர் பொன்னம்மா
மைதிலி

பாடல்கள்
சங்கீதம் - ஜி. தேவராஜன்
பாடல் - வயலார் ராமவர்மா

சான்றுகள்

இணைப்புகள்
மலயாள சலச்சித்ரம் டேற்றாபேஸில் நிந்ந் விவாஹித

1970 மலையாளத் திரைப்படங்கள்
இந்திய மலையாளத் திரைப்படங்கள்
டேவிட் லிஞ்ச் (இயக்குநர்)

டேவிட் லிஞ்ச் (ஆங்கிலம்: David Keith Lynch) அமெரிக்காவைச் சேர்ந்த திரைப்பட மற்றும் தொலைக்காட்சி இயக்குநர். இவர் 1946 ஆம் ஆண்டு ஜனவரி மாதம் 20 ஆம் தியதி பிறந்தவர். இவர் சில திரைப்படங்களில் நடித்தும் உள்ளார். இசையமைப்பாளராகவும் பணியாற்றியுள்ளார். இவர் 1977 ஆம் ஆண்டிலிருந்து திரைப்படங்கள் இயக்கி வருகிறார்.

மேற்கோள்கள்

அமெரிக்கத் திரைப்பட இயக்குநர்கள்
1946 பிறப்புகள்
வாழும் நபர்கள்
அமெரிக்க ஓவியர்கள்
அமெரிக்க ஆண் தொலைக்காட்சி நடிகர்கள்
குற்றவாளி (மலையாளத் திரைப்படம்)

குற்றவாளி (), 1970 ஆம் ஆண்டில் சத்யம் தயாரிப்பில் வெளிவந்த மலையாளத் திரைப்படம். இது 1970 ஆகஸ்டு 21-ல் வெளியானது.

நடிப்பு
சத்யன்
ராகவன் நாயர்
ஆலும்மூடன்
சாரதா
சாதனை
பேபி சுமதி
டி. ஆர். ஓமனா

பின்னணிப் பாடகர்கள்
கே. ஜே. யேசுதாஸ்
பி. சுசீலா

பாடல்கள்

சான்றுகள்

இணைப்புகள்
இன்டர்நெட் மூவி டேட்டாபேசில் குற்றவாளி
யூடியூபில் குற்றவாளி

1970 மலையாளத் திரைப்படங்கள்
இந்திய மலையாளத் திரைப்படங்கள்
இசுட்டீவன் சோடர்பர்க் (இயக்குநர்)

ஸ்டீவன் சோடர்பெர்க் (ஆங்கிலம்: Steven Andrew Soderbergh) அமெரிக்காவைச் சார்ந்தவர். இவர் 1963 ஆம் வருடம் சனவரி மாதம் 14 ஆம் தியதி பிறந்தவர். இவர் திரைப்பட இயக்குநர், திரைப்படத் தயாரிப்பாளர், திரைப்பட படத்தொகுப்பாளர், திரைப்பட ஒளிப்பதிவாளர் ஆகிய பணிகளைச் செய்து வருகிறார். இவர் 1989 ஆம் ஆண்டிலிருந்து திரைப்படங்களை இயக்கி வருகிறார்.

மேற்கோள்கள்

அமெரிக்கத் திரைப்பட இயக்குநர்கள்
1963 பிறப்புகள்
வாழும் நபர்கள்
அமெரிக்க இறைமறுப்பாளர்கள்
அமெரிக்கத் திரைப்படத் தயாரிப்பாளர்கள்
சிறந்த இயக்குனருக்கான அகாடெமி விருதை வென்றவர்கள்
டெரன்சு மாலிக் (இயக்குநர்)

டெர்ரன்ஸ் மாலிக் (ஆங்கிலம்: Terrence Frederick Malick) அமெரிக்காவைச் சேர்ந்த திரைப்பட இயக்குநர் ஆவார். இவர் 1943 நவம்பர் 30 அன்று பிறந்தார். இவர் திரைப்பட இயக்கம் தவிர திரைக்கதை, திரைப்படத் தயாரிப்பு ஆகிய பணிகளைச் செய்கிறார். இவர் 1969 ஆம் ஆண்டு முதல் திரைப்படங்களை இயக்கி வருகிறார்.

மேற்கோள்கள் 
 

1943 பிறப்புகள்
வாழும் நபர்கள்
அமெரிக்கத் திரைப்பட இயக்குநர்கள்
அமெரிக்கத் திரைப்படத் தயாரிப்பாளர்கள்
ஜீன் கம்பாண்டா

ஜீன் கம்பாண்டா (Jean Kambanda, பிறப்பு: அக்டோபர் 19, 1955) என்பவர் 1994 ஆம் ஆண்டில் ருவாண்டா இனப்படுகொலை இடம்பெற்ற தொடக்கத்தில் ருவாண்டாவின் இடைக்கால அரசின் பிரதமராக பதவியில் இருந்தவர். 1951 இல் இனப்படுகொலை குற்றத்தை தடுப்பது, தண்டிப்பது தொடர்பான உடன்படிக்கை நடைமுறைப்படுத்தப்பட்ட பின்னர் இனப்படுகொலைக் குற்றச்சாட்டில் குற்றவாளியாக அடையாளம் காணப்பட்ட முதலாவது அரசுத் தலைவர் இவராவார்

கம்பாண்டா வணிகப் பொறியியலில் பட்டம் பெற்றவர். வங்கி உயர் அதிகாரியாகப் பணியாற்றியவர். 1994 ஏப்ரல் குழப்பக் காலப்பகுதியில் எதிர்க்கட்சியாக இருந்த குடியரசு சனநாயக இயக்கத்தின் முக்கிய தலைவராக இருந்தார்.
 
அரசுத்தலைவர் யுவெனால் அபியாரிமானா, பிரதமர் அகாத்தி உவிலிங்கியிமானா ஆகியோர் படுகொலை செய்யப்பட்டதை அடுத்து கம்பண்டா 1994 ஏப்ரல் 9 இல் புரதமராகப் பதவியேற்றார். இனப்படுகொலை நடைபெற்ற காலப்பகுதியில் நூறு நாட்கள் 1994 சூலை 19 வரை இவர் பதவியில் இருந்தார். அதன் பின்னர் நாட்டை விட்டு வெளியேறினார்.

குற்றங்கள்
 இனப்படுகொலை மற்றும் இனப்படுகொலைக்கு ஒப்புதல் அளித்தமை
 இனப்படுகொலை செய்ய பொதுவாகவும் மற்றும் நேரடியாகவும் தூண்டியமை 
 இனப்படுகொலை உதவியாகவும், உடந்தையாகவும் இருந்தமை

மேற்கோள்கள்

1955 பிறப்புகள்
வாழும் நபர்கள்
இனப்படுகொலைகள்
ருவாண்டா மக்கள்